

***Број: 02 - \_\_\_\_\_\_\_\_\_\_ П Р Е Д Л О Г***

***\_\_\_\_\_\_\_ 2023 година***

***С к о п ј е***

***ЗАПИСНИК***

***од Сто четириесет и третата******седница на Управниот одбор на***

***Фондот за здравствено осигурување на Република Северна Македонија,***

*одржана на 16 мај 2023 година со почеток во 15.00 часот*

*во просториите на Фондот*

***Присутни членови на Управниот одбор:***

* *прим. д-р Беким Поцеста, претставник од Министерството за здравство – претседател;*
* *Дејан Николовски, претставник од Министерството за финансии – заменик на претседателот;*
* *д-р* *Љубиша Каранфиловски, претставник од Сојузот на синдикатите на Македонија – член;*
* *д-р Димитар Димитриевски, претставник од здружението на пензионерите – член;*
* *проф. д-р Јадранка Дабовиќ Анастасовска, претставник на осигурениците   – член;*
* *д-р спец. д-р сци. Тања Дејаноска, претставник на стопанствениците – член;*
* *дипл. фарм. спец. Маја Ковачева, претставник од Лекарската, Фармацевтската и Стоматолошката комора на Македонија – член.*

***Присутни од ФЗОРСМ:***

* *м-р Магдалена Филиповска Грашкоска, директор на ФЗОРСМ;*
* *Фатон Ахмети Mr.sc., MBA, директор на ФЗОРСМ;*
* *Миле Сугарев, директор на секторот за финансиски прашања (учествуваше во работата по точките 1, 2, 3, 4, 5, 6, 7 и 8 од дневниот ред на седницата);*
* *Христо Трповски, раководител на одделението за регрес и судски постапки, во својство на записничар.*

*Седницата ја отвори и водеше претседателот Беким Поцеста. На почетокот утврди дека се присутни сите седум членови на Управниот одбор, со што условите за полноважно работење и одлучување се исполнети, по што го прочита претходно доставениот*

***П Р Е Д Л О Г - Д Н Е В Е Н Р Е Д***

* *Усвојување на записникот од* *Сто и триесет и четвртата седница на Управниот одбор одржана на 26 декември 2022 година*
* *Усвојување на записникот од* *Сто триесет и деветата седница на Управниот одбор одржана на 9 март 2023 година*
* *Усвојување на записникот од Сто и четириесетата седница на Управниот одбор одржана на 30 март 2023 година*
* *Усвојување на записникот од Сто четириесет и првата седница на Управниот одбор одржана на 6 април 2023 година*

# Предлог за донесување Одлука за изменување на Одлуката за утврдување на вкупниот договорен надоместок на јавните здравствени установи за 2023 година;

# Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита за 2023 година;

# Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2023 година;

# Предлог за донесување на Одлука за изменување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната здравствена заштита за 2023 година;

# Предлог за изменување на договорниот надоместок за 2023 година за здравствените установи кои вршат медицинска рехабилитација како продолжено болничко лекување (бањи);

# Предлог за зголемување на договорниот надоместок на ПЗУ Специјална болница по офталмологија „Деница“ за услуги од областа на очната хирургија во 2023 година;

# Предлог за донесување на Одлука за склучување договор за издавање на ортопедски и други помагала и на Одлука за склучување анекс на договор за издавање на ортопедски и други помагала;

# Предлог за утврдување на референтни цени на здравствени услуги;

# Предлог за овластување лице од редот на секторските директори на местото на директорката Магдалена Филиповска Грашкоска во постапката за јавна набавка на IP VPN услуги;

# Разно.

*Потоа праша дали има други предлози за разгледување на денешната седница, односно за дополнување на дневниот ред.*

*Директорката Филиповска Грашкоска побара да се разгледа уште една дополнителна точка, односно да се одлучи по уште еден материјал којшто се однесува на договорниот надоместок на здравствена установа од специјалистичко – консултативната здравствена заштита. Предогот беше едногласно усвоен од Управниот одбор.*

*Во однос на усвојувањето на записниците од претходни седници, неколку од членовите на Управниот одбор наведоа дека не можеле да ги отворат и разгледаат записниците поради тоа што биле испратени компримирани. Поради тоа, Управниот одбор едногласно одлучи усвојувањето на записниците да се одложи за следната седница за кога записниците да бидат испратени во некомпримирана форма.*

*По усвојувањето на предлозите за дневниот ред,* *Управниот одбор за Сто четириесет и третата седница едногласно го усвои следниот*

***Д Н Е В Е Н Р Е Д***

# Предлог за донесување Одлука за изменување на Одлуката за утврдување на вкупниот договорен надоместок на јавните здравствени установи за 2023 година;

# Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита за 2023 година;

# Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2023 година;

# Предлог за донесување на Одлука за изменување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната здравствена заштита за 2023 година;

# Предлог за изменување на договорниот надоместок за 2023 година за здравствените установи кои вршат медицинска рехабилитација како продолжено болничко лекување (бањи);

# Предлог за зголемување на договорниот надоместок на ПЗУ Специјална болница по офталмологија „Деница“ за услуги од областа на очната хирургија во 2023 година;

# Предлог за донесување на Одлука за склучување договор за издавање на ортопедски и други помагала и на Одлука за склучување анекс на договор за издавање на ортопедски и други помагала;

# Предлог за утврдување на референтни цени на здравствени услуги;

# Предлог за овластување лице од редот на секторските директори на местото на директорката Магдалена Филиповска Грашкоска во постапката за јавна набавка на IP VPN услуги;

# Предлог за донесување на Одлука за изменување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната здравствена заштита за 2023 година;

# Разно.

*Потоа се пристапи кон разгледување на точките на дневниот ред.*

***ТОЧКА 1 -*** *Предлог за донесување Одлука за изменување на Одлуката за утврдување на вкупниот договорен надоместок на јавните здравствени установи за 2023 година*

*За првата точка на дневниот ред, објаснување дадоа директорката Филиповска Грашкоска и Миле Сугарев. Бидејќи работниот материјал се состои од два прегледи кои се однесуваат на различни основи за менување на договорните надоместоци, најпрвин детално го објаснија прегледот согласно кој се предлага да им се определат дополнителни средства на 11 јавни здравствени установи. Овие средства се определуваат за апарати, за специфични услуги, за лекови од биолошка терапија како и за други намени врз основа на барањата на здравствените установи, во врска со кои Фондот одржа и состаноци со нивните менаџери. Директорката Филиповска Грашкоска и Миле Сугарев поединечно ги објаснија предлозите за сите 11 здравствени установи. Потоа наведоа дека во вториот преглед од работните материјали за оваа точка се прикажани предлог измените на договорните надоместоци на јавни здравствени установи по основ на ангажирани здравствени работници со договори за дело и за доктори по општа медицина кои се на пробна работа согласно Законот за здравствената заштита. Измени по таа основа се вршат редовно, врз основа на податоците што ги доставува Министерството за здравство и здравствените установи.*

*По објаснувањето, Љубиша Каранфиловски наведе дека според него многу од долговите по разни основи кои здравствените установи ги истакнале како причина за барањето дополнителни средства се преувеличени а некои од нив се последица на недомаќинско работење. Укажа дека со обезбедувањето дополнителни средства Фондот го стимулира недомаќинското работење.*

*Директорката Филиповска Грашкоска и Миле Сугарев наведоа дека тие средства се неопходни за работење на здравствените установи а Фондот ги обезбедува имајќи во вид дека согласно закон, не е само купувач на здравствени услуги туку и финансиер на јавното здравство. Освен тоа, директорите на јавните здравствени установи се обврзани на секои шест месеци до министерот за здравство да поднесуваат извештај за работењето, а ако две шестмесечја по ред установата создава загуби во финансиското работење, директорите треба да се повикаат на одговорност, односно министерот да ги разреши.*

*По исцрпувањето на дискусијата, Управниот одбор согласно со предлозите содржани во работниот материјал за оваа точка, едногласно донесе*

***Одлука***

***за изменување на Одлуката за утврдување на вкупниот договорен надоместок на јавните здравствени установи за 2023 година***

*со која се извршија предложените измени на договорните надоместоци на триесет и пет јавни здравствени установи.*

***ТОЧКА 2 -*** *Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита за 2023 година*

*Во рамките на втората точка на дневниот ред се одлучуваше за два предлога. Првиот предлог се однесуваше на утврдување договорен надоместок за една здравствена установа со која Фондот склучил договор за обезбедување здравствени услуги. По тој предлог, Управниот одбор без дискусија, едногласно ја донесе предложената*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита за 2023 година***

*со која се утврди договорниот надоместок за една здравствена установа со која Фондот склучил договор за обезбедување здравствени услуги.*

*За вториот предлог објаснување дадоа директорката Филиповска Грашкоска и Миле Сугарев. Наведоа дека се предлага зголемување на договорните надоместоци на оние здравствени установи кои даваат услуги од областа на лабораториските испитувања во специјалистичко – консултативната здравствена заштита, кои во 2022 година фактурирале извршени услуги над висината на утврдениот договорен надоместок. –Потоа Миле Сугарев ја објасни методологијата, односно скалата по која е пресметано зголемувањето на надоместокот, соодветно на процентот на фактурирање над утврдениот надоместок.*

*По објаснувањето на предлогот, дискутираа членовите на Управниот одбор.*

*Тања Дејаноска праша зошто Фондот се одлучува за зголемување на надоместоците кое е дури 21%, кога приватните здравствени установи бараат зголемување на цените на услугите кои ги даваат.*

*Директорката Филиповска Грашкоска објасни дека лабораториите не се незадоволни од цените на услугите, туку бараат повеќе средства. Ова е од причина што поради големиот број на дадени услуги, порано ги исцрпуваат надоместоците.*

*Миле Сугарев дополни дека менувањето на цените на услугите е комплексен процес кој во моментов Фондот не може да го спроведе. Кога би се спровело ревидирање на цените, повеќето од нив би требало да се намалат, бидејќи со развојот на технологијата, голем број лабораториски испитувања се извршуваат со помали трошоци од порано. Наведе и дека според податоци од Централниот регистар, во минатата година само две лаборатории работеле со загуба.*

*Дискусијата продолжи со учество на Маја Ковачева, Љубиша Каранфиловски и Димитар Димитриевски, а по нејзиното исцрпување, Управниот одбор едногласно донесе*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита за 2023 година***

*со која се утврдија зголемени надоместоци за здравствените установи кои во 2022 година фактурирале извршени услуги над висината на утврдениот договорен надоместок. Зголемувањето е извршено скалесто, при што за установите со поголемо надминување на договорниот надоместок се утврди се утврди повисок процент на зголемување.*

# **ТОЧКА 3 -** Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2023 година

*Како и кај претходната точка, и по третата точка се одлучуваше за два предлога. Првиот предлог се однесуваше на утврдување договорен надоместок за една здравствена установа која од Министерството за здравство добила лиценца за работа. По тој предлог, Управниот одбор без дискусија, едногласно ја донесе предложената*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2023 година***

*со која се утврди договорниот надоместок за една здравствена установа која добила лиценца за работа од Министерството за здравство.*

*Потоа се продолжи со дискусија по вториот предлог, кој се однесуваше на зголемување на договорните надоместоци на здравствените установи од специјалистичко – консултативната стоматолошка здравствена заштита за 15%.*

*Тања Дејаноска наведе дека стоматолозите специјалисти биле изненадени од предлогот зашто во тек биле разговори со Фондот и се очекувало решавање на прашањето за цените на услугите на стоматолозите специјалисти. Разговорите и понатаму продолжуваат. Потсети и дека во 2007 година тие цени биле намалени и дека оттогаш се непроменети. Поради тоа предложи точката да се симне од дневниот ред. Во продолжение, на барање на претседателот, го запозна Управниот одбор со содржината на разговорите.*

*По излагањето на Тања Дејаноска, се одлучи предлогот да остане на дневниот ред, и да биде дополнет со одредба согласно која одлуката ќе се применува по утврдување на нови цени за услуги од областа на специјалистичко – консултативната стоматолошка здравствена заштита од дејностите орална хирургија, ортодонција и протетика.*

*По внесување на дополнувањето за примената, Управниот одбор едногласно донесе*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2023 година***

*со која договорните надоместоци на здравствените установи од специјалистичко – консултативната стоматолошка здравствена заштита се зголемија за 15%. Одлуката е со одложено дејство, односно ќе се применува по утврдување на нови цени за услуги од областа на специјалистичко – консултативната стоматолошка здравствена заштита од дејностите орална хирургија, ортодонција и протетика.*

***ТОЧКА 4 -*** *Предлог за донесување на Одлука за изменување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната здравствена заштита за 2023 година*

*Во рамките на четвртата точка од дневниот ред, откако директорката Филиповска Грашкоска го објасни предлогот, Управниот одбор по куса дискусија едногласно ја донесе предложената*

***Одлука***

***за изменување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната здравствена заштита за 2023 година***

*со која се утврдија зголемени надоместоци за здравствените установи кои во 2022 година фактурирале извршени услуги над висината на утврдениот договорен надоместок. Зголемувањето е извршено скалесто, при што за установите со поголемо надминување на договорниот надоместок се утврди се утврди повисок процент на зголемување.*

# **ТОЧКА 5 -** Предлог за изменување на договорниот надоместок за 2023 година за здравствените установи кои вршат медицинска рехабилитација како продолжено болничко лекување (бањи);

*Објаснување на предлогот од оваа точка на дневниот ред даде Миле Сугарев. Наведе дека предложените измени на договорните надоместоци на здравствените установи кои вршат медицинска рехабилитација како продолжено болничко лекување се усогласени со референтната цена на услугата со шифра ДС02 – „Болнички ден во стационар (сместување, оброци и труд на персоналот) со вклучени здравствени услуги и медикаментозна терапија за хронично болни и продолжено болничко лекување во заводи и специјални болести за пациенти по решение на ФЗОМ“, која е предложена за разгледување под точка 8 на дневниот ред и треба да се разгледува како целина. Имено, со предлогот од точката 8 се предвидува зголемување на референтната цена на услугата ДС02 од 1200 на 1600 денари. Тоа зголемување е предложено по анализа на барањата од сите бањи со кои Фондот има договор. Анализата покажа дека зголемувањето е оправдано поради фактот што се зголемени цените на елементите кои се земаат во вид при утврдување на референтните цени на здравствените услуги, како трудот, режиските трошоци, потрошните материјали, одржувањето на опремата и објектите. Со прифаќање на новата референтна цена, ќе треба да се зголемат и договорните надоместоци на здравствените установи кои вршат медицинска рехабилитација. Висината на надоместоците е утврдена согласно со Одлуката за утврдување на критериуми за утврдување на буџетот на здравствените установи од превентивната и итната медицинска помош, специјалистичко-консултативната здравствена заштита и болничката здравствена заштита а во рамките на средствата предвидени за таа намена во Буџетот на Фондот за 2023 година. Истовремено, со одлуката која се предлага да биде донесена, во рамките на надоместокот се утврдува и структурата на средствата, односно висината на средствата предвидени за услуги од специјалистичко-консултативната здравствена заштита и висината на средствата предвидени за услуги од болничката здравствена заштита.*

*По објаснувањето, и кусата дискусија што следеше, Управниот одбор едногласно ја донесе предложената*

***Одлука***

***за изменување на Одлуката за утврдување на висината на вкупниот договорен надоместок за обезбедување здравствени услуги од специјализирана медицинска рехабилитација како продолжено болничко лекување во 2023 година***

*со која се изврши зголемување на договорните надоместоци за 2023 година на здравствените установи кои вршат медицинска рехабилитација како продолжено болничко лекување и истовремно се утврди делот од средствата кој е наменет за услуги од специјалистичко-консултативната здравствена заштита и делот од средствата кој е наменет за услуги од болничката здравствена заштита.*

***ТОЧКА 6 -*** *Предлог за зголемување на договорниот надоместок на ПЗУ Специјална болница по офталмологија „Деница“ за услуги од областа на очната хирургија во 2023 година*

*Објаснување на предлогот дадоа директорката Филиповска Грашкоска и Миле Сугарев. Наведоа дека по барање на болницата, поради зголемениот обем на работа и поголемиот број на дадени услуги во текот на годината, се предлага зголемување на договорниот надоместок кој трета година по ред е во висина од 20 милиони денари, за уште 10 милиони. Висината на договорниот надоместок е утврдена согласно со Одлуката за утврдување на критериуми за утврдување на буџетот на здравствените установи од превентивната и итната медицинска помош, специјалистичко-консултативната здравствена заштита и болничката здравствена заштита а во рамките на средствата предвидени за таа намена во Буџетот на Фондот за 2023 година.*

*По објаснувањето, Управниот одбор едногласно донесе*

***Одлука***

***за изменувае на договорниот надоместок на ПЗУ Специјална болница по офталмологија „Деница“ за услуги од областа на очната хирургија во 2023 година***

*со која договорниот надоместок на болницата се зголеми за 10 милиони денари.*

***ТОЧКА 7 -*** *Предлог за донесување на Одлука за склучување договор за издавање на ортопедски и други помагала и на Одлука за склучување анекс на договор за издавање на ортопедски и други помагала*

*Директорката Филиповска Грашкоска објасни дека предлогот се однесува на барања за склучување на три договори и пет анекси на договори за издавање на ортопедски и други помагала, поднесени од субјекти кои се занимаваат со производство и трговија со помагала. Ова е врз основа на Правилникот за индикациите за остварување на право на ортопедски и други помагала, со кој е уредено дека за одлучување за склучување на договори за издавање на ортопедски и други помагала, по барањата од субјекти кои се занимаваат со таква дејност, надлежен е Управниот одбор на Фондот. Пред доставување на Управниот одбор, барањата и приложената документација се проверени од Комисијата за ортопедски помагала на Фондот.*

*По објаснувањето, Управниот одбор, без дискусија едногласно донесе*

***Одлука***

***за склучување договор за издавање на ортопедски и други помагала***

*и*

***Одлука***

***за склучување анекс на договор за издавање на ортопедски и други помагала***

*Со одлуките врз основа на поднесени барања, се одлучи Фондот да склучи три договори и пет анекси на договори за издавање на ортопедски и други помагала.*

***ТОЧКА 8 -*** *Предлог за утврдување на референтни цени на здравствени услуги*

*Имајќи го во вид објаснувањето и донесената одлука по точката 5, кои се поврзани со предлогот за утврдување на референтни цени на здравствени услуги, во рамките на точката 8, Управниот одбор едногласно донесе*

***Одлука***

***за изменување на одлуката за утврдување на референтни цени за дневна болница и болнички ден во болничката здравствена заштита***

*со која се утврди нова референтна цена на услугата со шифра ДС02 – „Болнички ден во стационар (сместување, оброци и труд на персоналот) со вклучени здравствени услуги и медикаментозна терапија за хронично болни и продолжено болничко лекување во заводи и специјални болести за пациенти по решение на ФЗОМ“.*

***ТОЧКА 9 -*** *Предлог за овластување лице од редот на секторските директори на местото на директорката Магдалена Филиповска Грашкоска во постапката за јавна набавка на IP VPN услуги*

*Во рамките на првата точка на дневниот ред, врз основа на барањето за изземање од постапката за јавна набавка на IP VPN услуги, поднесено од директорката Филиповска Грашкоска поради можен судир на интереси, Управниот одбор едногласно донесе*

***Овластување*** *за директорот на Секторот за контрола – Цвете Серафимоски, на местото на директорката Филиповска Грашкоска, да ги потпишува актите кои произлегуваат од постапката за јавна набавка на IP VPN услуги.*

***ТОЧКА 10 -*** *Предлог за донесување на Одлука за изменување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната здравствена заштита за 2023 година*

*Директорката Филиповска Грашкоска објасни дека се работи за утврдување на договорен надоместок за нова работна единица на субјектот со кој Фондот треба да склучи договор, односно анекс.*

*По објаснувањето, Управниот одбор без дискусија, едногласно донесе*

***Одлука***

***за изменување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната здравствена заштита за 2023 година***

*со која се утврди договорниот надоместок за здравствената установа „Биотек Лабораторија“ од Скопје, која од Министерството за здравство добила решение за работа на нов тим, и со која Фондот ќе треба да склучи договор.*

*Бидејќи не беа дадени предлози за дискутирање во рамките на точката 11 – Разно, со донесувањето на одлуката од точката 10 дневниот ред беше исцрпен и Управниот одбор во 17.00 часот заврши со работата на Сто четириесет и третата седница.*

 ***Записничар, Управен одбор/Bordi drejtues***

 ***Христо Трповски Претседател/Kryetar,***

 ***D-r Bekim Pocesta***